b'\n_START_ARTICLE_\nMikrometer\n_START_PARAGRAPH_\nM\xc3\xadkrometer (ozna\xc4\x8dba \xce\xbcm) je enota za merjenje dol\xc5\xbeine, enaka eni milijoninki metra (predpona\xc2\xa0\xc2\xbbmikro-\xc2\xab\xc2\xa0v mednarodnem sistemu enot ozna\xc4\x8duje 1/1.000.000)._NEWLINE_V mikrometrih izra\xc5\xbeamo pojave kot je elektromagnetno sevanje v infrarde\xc4\x8dem delu spektra. Mikrometrskih velikosti so tudi celice organizmov \xe2\x80\x93 tipi\xc4\x8dna bakterijska celica je velika ravno okrog 1 \xce\xbcm, medtem ko so evkariontske celice obi\xc4\x8dajno v rangu 10 \xce\xbcm.\n_START_SECTION_\nMikron\n_START_PARAGRAPH_\nDo 31. decembra 1980, ko je na Slovenskem stopil v veljavo Zakon o merskih enotah in merilih (Ur. list SFRJ \xc5\xa1t. 13, 2. 4. 1976), je bila dovoljena tudi raba sopomenke mikr\xc3\xb3n (oznaka \xce\xbc), ki jo ponekod \xc5\xa1e najdemo v rabi.'